На основу члана 18. и 19. Закона о јавном информисању и медијима („Службени гласник Републике Србије“, број: 83/2014, 58/2015 и 12/2016 - аутентично тумачење), Решења Комисије за контролу државне помоћи број: 401-00-0012572022-01/4 од 03.03.2022.године, Уредбе о условима и критеријумима усклађености државне помоћи у области јавног информисања (Службени гласник РС" број 9/22), члана 6. и 9. Правилника о суфинансирању пројеката из буџета града Врања за остваривање јавног интереса у области јавног информисања („Службени гласник града Врања“, број: 5/2017), Одлуке о буџету града Врања за 2022. годину („Службени гласник града Врања“, број: 34/2021), члана 6. став 1. тачка 10, члана 61. и 63. Пословника Градског већа града Врања („Службени гласник града Врања“, број: 29/2020) и Одлуке о утврђивању врсте конкурса који се расписује за суфинансирање пројеката из буџета града Врања ради остваривања јавног интереса у области јавног информисања у 2022. години и утврђивању висине средстава за реализацију конкурса бро: 06-20/37/2022-04,

**ГРАД ВРАЊЕ**

**Градско веће**

**р а с п и с у ј е**

**КОНКУРС**

**за суфинансирање пројеката производње медијских садржаја из области јавног информисања на територији Града Врања у 2022. години**

**I Намена средстава и износ**

Конкурс се расписује ради суфинансирања проjеката производње медијских садржаја из области jавног информисања који доприносе истинитом, непристрасном, правовременом и потпуном информисању свих грађана на територији Града Врања; подизању квалитета информисања особа са инвалидитетом и припадника других мањинских група; заштити и развоју људских права и демократије; напредовање правне и социјалне државе; слободном развоју личности и заштити деце и развоју културног и уметничког стваралаштва; развоју образовања, укључујући и медијску писменост као део образовног система; развоју науке, спорта и физичке културе; заштити животне средине и здравља људи; унапређењу медијског и новинарског професионализма и осталих медијских садржаја који доприносе задовољавању потреба грађана Града Врања за информацијама и садржајима из свих области живота, без дискриминације.

Средства опредељења Одлуком о расписивању конкурса за суфинансирање пројеката производње медијских садржаја из области jавног информисања на територији Града Врања у 2022.години, износе 22.000.000,00 динара.

Најмањи износ средстава који се може одобрити по пројекту износи 100.000,00 динара, а највећи износ средстава по пројекту је 8.000.000,00 динара.

Средства намењена суфинансирању пројеката производње медијскох садржаја се обрачунавају у бруто износу (износу пре одбитка пореза и других накнада) и мањи износи се исплаћују једнократно, а у више рата се исплаћују већи износи, с тим да се износ неопходан за покривање трошкова дисконтује на њихову вредност у тренутку доделе, при чему се користи тренутно важећа дисконтна стопа.

Учесник конкурса за суфинансирање пројеката производње медијских садржаја за штампане медије, радио, интернет медије и новинске агенције, који су локалног значаја и доприносе остварењу јавног интереса у јавном информисању, може поднети захтев за суфинансирање највише до 80% вредности пројекта, док учесник конкурса за суфинансирање пројеката производње медијских садржаја за телевизију, може поднети захтев за суфинансирање највише до 50% оправданих трошкова пројекта производње медијских садржаја који доприносе остваривању јавног интереса у јавном информисању.

Учесник конкурса који је у текућој календарској години већ користио средства намењена пројектном суфинансирању у области јавног информисања на републичком, покрајинском или локалном нивоу, може учествовати на конкурсу за суфинансирање истог пројекта само још једном у тој години, и то у износу који уз средства која је већ добио, за производњу медијских садржаја за телевизију не прелази 50% вредности пројекта, а за производњу медијских садржаја за штампане медије, радио, интернет медије и новинске агенције не прелази 80% вредности пројекта.

Оправдани трошкови су трошкови који су настали у вези са израдом медијског садржаја, а нарочито:

1. Процењени бруто трошкови зарада и накнада ангажованих лица на производњи медијских садржаја;

2. Трошкови закупа простора, опреме, локације и друге неопходне материјалне и нематеријалне имовине за потребе производње медијских садржаја;

3. Трошак употребе сопствене имовине (амортизација);

4. Трошкови увођења нових технологија са циљем унапређења услуге јавног информисања (дигитализација, прилагођавање медијских садржаја особама са инвалидитетом и др.);

5. Трошкови истраживања малог опсега која има за циљ боље разумевање навика коришћења медија, степен медијске писмености и положаја друштвено осетљивих група у медијима.

Оправданим трошковима не сматрају се трошкови издаваштва, трошкови дистрибуције и трошкови промоције.

Ако учесник на тржишту, поред израде конкретног медијског садржаја обавља и друге делатности у вези са израдом медијског садржаја или истовремено производи више медијских садржаја коришћењем или ангажовањем истих ресурса (нпр. људских, материјалних или нематеријалних), у оправдани трошак улази сразмерни удео у заједничким трошковима продукције.

Средства додељена учесницима на конкурсу не смеју допринети повећању основних средстава корисника, односно проширењу постојећих делатности, нити обједињавању медија (медијска концентрација) и оснивању и / или регистровању нових учесника на тржишту док се средства не смеју користити за друге намене, а нарочито производњу других медијских садржаја (преливање срдстава).

**II ПРАВО УЧЕШЋА**

На конкурсу може учествовати:

1. издавач медија чији медиј је уписан у Регистар медија у Агенцији за привредне регистре, уколико се медијски садржај емитује/дистрибуира на територији Града Врања.

2. правно лице, односно предузетник који се бави производњом медијских садржаја и који приложи доказ да ће суфинансиран медијски садржај бити реализован путем медија који је уписан у Регистар медија и емитује се на територији Града Врања.

Корисници државне помоћи за производњу медијиских садржаја у штампаном и дигиталном формату могу бити микро, мала и средња правна лица и предузетници.

Право учешћа на Конкурсу немају издавачи који се финансирају из јавних прихода.

Право учешћа на Конкурсу немају лица која су у претходном периоду добила средства намењена пројектном суфинансирању, а нису у уговором предвиђеном року и у прописаној форми поднела наративни и финансијски извештај о реализацији пројекта, као и лица за која се утврди да су средства ненаменски трошилa.

Право учешћа на Конкурсу немају лица која налазе у поступку повраћаја државне или de minimis помоћи, као и лица која су била у тешкоћама у смислу Уредбе о условима и критеријумима усклађености државне помоћи за санацију и реструктуирање учесника на тржишту у тешкоћама („Службени гласник РС“, број 62/21) на дан 31. децембра 2019. године.

Учесник Конкурса може конкурисати само са jедним проjектом. и то уколико тај пројекат није већ започет у тренутку подношења пријаве на конкурс.

Издавач више медија има право учешћа на Конкурсу с једним пројектом за сваки медиј.

III КРИТЕРИЈУМИ ЗА ОЦЕНУ ПРОЈЕКАТА

Критеријуми на основу којих ће се оцењивати пројекти пријављени на конкурс су:

1. Мера у којој је предложена пројектна активност подобна да оствари јавни интерес у области јавног информисања:

1.1.Значај пројекта са становишта:

* остваривања јавног интереса у области јавног информисања;
* остваривање намене конкурса;
* усклађености пројекта са реалним проблемима, потребама и приоритетима циљних група;
* идентификованих и јасно дефинисаних потреба циљних група;
* заступљености иновативног елемента у пројекту и новинарско истраживачког приступа.

1.2. Утицај и изводљивост са становишта:

* усклађености планираних активности са циљевима, очекиваним резултатима и потребама циљних група;
* степена утицаја пројекта на квалитет информисања циљне групе;
* мерљивости индикатора који омогућавају праћење реализације пројекта;
* разрађености и изводљивости плана реализације пројекта;
* степена развојне и финансијске одрживости пројекта (позитивни ефекти пројекта настављају се након што се оконча подршка).

1.3. Капацитети са становишта:

* степена организационих и управљачких способности предлагача пројекта;
* неопходних ресурса за реализацију пројекта;
* стручних и професионалних референци предлагача пројекта, које одговарају

предложеним циљевима и активностима пројекта.

1.4. Буџет и оправданост трошкова са становишта:

* прецизности и разрађености буџета пројекта, који показује усклађеност

предвиђеног трошка са пројектним активностима;

* економске оправданости предлога буџета у односу на циљ и пројектне активности.

2. Мера пружања веће гаранције привржености професионалним и етичким медијским стандардима:

1. да ли су учеснику конкурса изречене мере од стране државних органа, регулаторних тела или тела саморегулације у последњих годину дана, због кршења

професионалних и етичких стандарда (податке прибавља стручна служба од Регулаторног тела за електронске медије, за електронске медије, а од Савета за штампу, за штампане и онлајн медије);

2. доказ о томе да су након изрицања казни или мера предузете активности које гарантују да се сличан случај неће поновити.

Ближи критеријуми за оцењивање пројеката су:

1. да је пројекат од посебног значаја за информисање становништва на територији Града Врања;

2. мера у којој пројекат доприноси очувању српског националног и културног идентитета и jезика;

3. актуелност теме и доступност већем броју корисника;

4. мера у којој пројекат доприноси бољој информисаности особа са инвалидитетом и припадника националних мањина;

5. мера у којој предложени пројекат доприноси унапређењу положаjа и равноправности одређених друштвених група: малолетника, жена, старих, економски и сoцијално угрожених друштвених група, припадника ЛГБТ популације, итд.;

6. мера у којој пројекат доприноси унапређењу медијске писмености и родне равноправности.

IV РОКОВИ

Пријаве на конкурс подносе се у року од 15 дана од дана обjављивања Конкурса на веб-сајту Града Врања [www.vranje.org.rs](http://www.vranje.org.rs/). и у дневном листу „Српски телеграф“.

Одлука о расподели средстава доноси се најкасније у року од 90 дана од од дана закључења конкурса.

V ДОКУМЕНТАЦИЈA

Учесник конкурса је обавезан да достави:

1. Попуњен и оверен пријавни Образац 1 за учешће на конкурсу, у шест примерака.

Образац се преузима са сајта Града Врања [www.vranje.org.rs](http://www.vranje.org.rs/)

* Образац 1 – пријава: попуњен предлог пројекта и
* Образац 1 – табела: попуњен буџет пројекта.

2. Копије следећих докумената у једном примерку:

* Потврда Народне банке Републике Србије да нема евидентиране основе и налоге у принудној наплати (да нема блокиран рачун), која није старија од датума расписивања конкурса;
* Решење о регистрацији из Регистра медија који се води у Агенцији за привредне регистре, са подацима уписаним у складу са Законом о јавном информисању и медијима (у обзир се неће узимати решење о регистрацији из Регистра јавних гласила у Агенцији за привредне регистре);
* Дозвола за емитовање радио и/или ТВ програма издата од Регулаторног тела за електронске медије;
* Оверена изjава/сагласност медија (или више њих) да ће програмски садржаj

бити емитован/објављен у том медију (обавезно само за правна лица и предузетнике који се баве производњом медијских садржаја и који су регистровани за продукциjу телевизиjског и радиjског програма);

* Потписана изјава учесника да се не налази у поступку повраћаја државне или deminimis помоћи, као и да нису били у тешкоћама на дан 31. Децембар 2019. године;
* Потписана изјава учесника да се пројекат не може реализовати на други начин, без помоћи државе, односно субвенцијом;
* Потписана изјава учесника на конкурсу о томе да ли је учеснику за исти пројекат већ додељена државна помоћ у текућој фискалној години и по ком основу, за штампане медије, радио, интернет медије и новинске агенције;
* Потписана изјава учесника на конкурсу о томе да ли је учеснику за исти пројекат већ додељена државна помоћ у текућој фискалној години и по ком основу, за производњу медијских садржаја за телевизију;
* Визуелни приказ предложеног медијског садржаја (трејлер, примерак новина, џингл и сл).

VI ПОЗИВ ЗА УЧЕШЋЕ У РАДУ КОМИСИЈЕ

Позивају се новинарска и медијска удружења, регистрована најмање три године пре датума расписивања конкурса да предложе чланове конкурсне комисије.

Уз предлог за члана комисије, прилаже се и доказ о регистрацији удружења у Регистру удружења.

Позивају се и медијски стручњаци заинтересовани за учешће у раду комисије, да писаним путем предложе чланове комисије, Градском већу Града Врања.

Уз предлог за члана комисије потребно је доставити и кратке биографије.

Предлоге доставите поштом на адресу: Град Врање - Градском већу, улица Краља Милана број 1 или на и-мејл адресу: vece@vranje.org.rs

Предлози за чланове комисије достављају се у року од 15 дана од дана објављивања Конкурса на веб-сајту Града Врања [www.vranje.org.rs](http://www.vranje.org.rs/). и у дневном листу „Српски телеграф“.

Предложена лица не смеју бити у сукобу интереса нити обављати јавну функцију, у складу са правилима о борби против корупције.

VII НАЧИН ПРИЈАВЉИВАЊА

Конкурс и Образац за пријаву обjављују се на на веб-сајту Града Врања [www.vranje.org.rs](http://www.vranje.org.rs/) где су видљиви и доступни све време трајања конкурса.

Пријаве пројеката слати на адресу: Град Врање, Одељење за друштвене делатности – Одсек за образовање, културу, спорт, омладину и информисање, улица Краља Милана бр:1, 17500 Врање, у затвореној коверти, насловљено са „Пријава по Конкурсу за суфинансирање пројеката производње медијских садржаја из области јавног информисања на територији Града Врања у 2022. години или предајом у Услужном центру града Врања, на шалтеру број 1 - Писарница.

На коверти обавезно назначити пуно име и адресу пошиљаоца и ставити ознаку НЕ ОТВАРАТИ.

Пријаве које стигну ван прописаног рока или на погрешном обрасцу, неће бити разматране.

Кориснику средстава неће бити дозвољено да закључи уговор са градом, уколико му рачун буде у блокади, односно неће му се преносити средства на рачун уколико му рачун буде блокиран након закључења уговора.

Одобрена средства се користе искључиво за намене за којe су додељена, а корисник средстава је дужан да Одељењу за друштвене делатности, Одсеку за образовање, културу, спорт, омладину и информисање достави извештај о реализацији пројекта, материјални доказ о реализацији и дистрибуцији/емитовању, као и о наменском коришћењу додељених средстава у прописаном року.

Решење о расподели средстава по расписаном конкурсу, биће обjављено на интернет страници Града Врања [www.vranje.org.rs](http://www.vranje.org.rs/) и достављено свим учесницима конкурса у електронској форми.

Додатне информациjе се могу добити радним данима од 11 до 13 часова на телефон:017/421-029